open-index/open-wikipedia-markdown huggingface dataset:
Նիկոլայ Կոնոնով

**Նիկոլայ Վիկտորի Կոնոնով** (, ), ռուս լրագրող և գրող։ «Ֆիրմայի գաղտնիք» հրատարակչության գլխավոր խմբագիրն է։ Երեք գրքի հեղինակ է՝ «Աստված առանց մեքենայի. 20 խենթի պատմություն, ովքեր Ռուսաստանում զրոյից բիզնես սկսեցին», «Դուրովի կոդ» և «Հեղինակ, մկրատ, թուղթ։ Ինչպես արագ գրել տպավորիչ տեքստեր։ 14 դաս»։

## Կենսագրություն
2002 թվականին ավարտել է ՄՊՀ ժուռնալիստիկայի ֆակուլտետի գրական արվեստի քննադատության և հրապարակախոսության ամբիոնը։ 2003-2004 թվականներին լրահաղորդ է աշխատել «Տեղեկագիր» և «Մետրոպոլիայի երեկոյան թերթը» թերթերում։ 2004-2005 թվականներին եղել է «Էքսպերտ» ամսագրի հատուկ թղթակիցը։ 2005-ից 2010 թվականներին աշխատել է «Ֆորբս» ամսագրի հրատարակությունում՝ որպես տեսաբան և խմբագիր։ 2010-2011 թվականներին Slon.ru կայքի չորս ավագ խմբագիրներից մեկն է եղել։ 2011 թվականին վերադարձավ «Ֆորբս» և մասնակցեց Forbes.ru կայքի գործարկմանը։

2011 թվականին հրատարակեց «Աստված առանց մեքենայի. 20 խենթերի պատմություններ, ովքեր Ռուսաստանում զրոյից բիզնես կայացրին» գիրքը։ (2012 թվականին գիրքը մտավ «НОС» գրական մրցանակաբաշխության կարճ ցուցակի մեջ)։ 2012 թվականին լույս տեսավ 2-րդ գիրքը՝ «Դուրովի կոդ»-ը («Դուրովի կոդ։ «ՎԿոնտակտե»-ի և նրա հիմնադրի իրական պատմությունը»)։ Դրա էկրանավորման իրավունքը գնեց պրոդյուսեր Ալեքսանդր Ռոդնյանսկու AR Films ընկերությունը, սակայն ֆիլմի՝ 2014 թվականին նախատեսված  ցուցադրումը հետաձգվեց անորոշ ժամանակով։ 2014 թվականի մարտին Նյու Յորք Թայմսում տպագրվեց Նիկոլայ Կոնոնովի սյունակը, որտեղ նա հանրագումարի էր բերում Դուրովի և սոցիալական ցանցի հետագա պատմությունը։

2012-ից 2015 թվականներին եղել է  նոր սերնդի ձեռներեցների «Hopes & Fears» ամենօրյա ինտերնետ-հրատարակության գլխավոր խմբագիրը։ Վերջինս «The Village»-ին միացնելուց հետո դարձել է «Look At Media»-ի խմբագրական տնօրենը։

2015 թվականի հունվարին Կոնոնովը տեղափոխվեց «Ֆիրմայի գաղտնիքը»՝ որպես գլխավոր խմբագիր։ Նրան հետևեցին խմբագրության չորս հիմնական աշխատակիցներ, իսկ հետո Hopes&Fears-ի գրեթե ողջ թիմը։ Կոնոնովի խոսքերով՝ «Look At Media»-ից դուրս գալուն դրդեց հոլդինգի ղեկավարության որոշումների շարքը. նախ՝ H&F-ն ու «The Village»-ը միացնել և դրանով իսկ փակել բիզնես-հրատարակությունը, ապա՝ մեկուկես տարվա ընթացքում հավաքված ամենամսյա 800 հազարանոց լսարանը, դե իսկ հետո՝ «հաջողակ» անուն՝  անգլալեզու նոր կենսաոճային հրատարակության համար։

«2015 թվականի GQ մարդ» մրցանակաբաշխությանն առաջադրվել է «Տարվա լրագրող» անվանակարգում։

2017 թվականի գարնանը լույս տեսավ Նիկոլայ Կոնոնովի երրորդ գիրքը՝ «Հեղինակ, մկրատ, թուղթ։ Ինչպես արագ գրել տպավորիչ տեքստեր։ 14 դաս»՝ գործնականում նվիրված լրագրողների՝ նամակ գրելու վարժաձևին։

## Մատենագիտություն
* 
* /«Դուրովի կոդ»
* 

## Ծանոթագրություններ

## Տես նաև
* «Դուրովի կոդ»
* Պավել Դուրով

## Արտաքին հղումներ
* Николай Кононов, главный редактор делового издания «Секрет фирмы»  // Рунетология
* Страница автора на сайте издательства Манн, Иванов и Фербер
* Видео-интервью Николая Кононова 
* Бизнес-Секреты 2.0: Николай Кононов  — 21.12.2015, Олег Тиньков
* 

Կատեգորիա:Անդրեյ Բելիի անվան մրցանակի դափնեկիրներ
Կատեգորիա:Ռուս գրողներ
Կատեգորիա:Ռուս լրագրողներ
Կատեգորիա:Ռուս խմբագիրներ
Ինգրիդ Անդերսեն

**Ինգրիդ Անդերսեն** (, ), հարավաֆրիկացի բանաստեղծ։

## Կենսագրություն
Ինգրիդ Անդերսենը ծնվել է 1965 թվականին, Յոհանեսբուրգում։ Հինգ տարի աշխատել է Գրեհամսթաունում, Արևելյան Քեյփ, 2007 թվականին տեղափոխվել է Քվազուլա-Նատալ։

1980-ական թթ. աշխատել է որպես թատերական հրապարակախոս։ Երբ Հարավային Աֆրիկան առաջին ժողովրդավարական ընտրություններից հետո սկսեց վերականգնվել, Անդերսենն ակտիվորեն ներգրավվեց համայնքային զարգացման մեջ որպես Ռոզբենկի անօթևանների ասոցիացիայի գործադիր տնօրեն, այնուհետև՝ որպես Ռոդոսի համալսարանի համայնքների ներգրավվածության մենեջեր։ Նա  աշխատում է Քվազուլա-Նատալի համալսարանում մարդու իրավունքների պաշտպանության, բուժման և հաշտեցման գործում` հատուկ ուշադրություն դարձնելով բռնության այլընտրանքային ծրագրին։

Անդերսենի ստեղծագործական առաջին հավաքածուն՝ «Excision»-ը, ներկայացվել է 2005 թվականի Արվեստի ազգային փառատոնում։ Արվեստի փառատոնի Wordstock թերթում այն ներկայացվեց որպես «լավ պատրաստված, վերահսկվող և հակիրճ ... ուժեղ դեբյուտային հավաքածու, որը ներառում է զգայուն և սուր ուրվագծեր ... Անդերսենն իր գրիչն օգտագործում է վիրահատական ճշգրտությամբ» (Warren 2005):

Անդերսենի բանաստեղծությունները հայտնվել են հարավաֆրիկյան գրական ամսագրերում, այդ թվում՝ Imprint, Green Dragon, Aerial, Slugnews, Carapace և New Coin: Նա իր ստեղծագործությունները ներկայացրել է WordFest-ում 2004 և 2005 թվականներին, ինչպես նաև 2009 թվականի Հիլթոնյան արվեստի փառատոնում։

Անդերսենը բանաստեղծությունների և լուսանկարների հարավաֆրիկյան առցանց Incwadi ամսագրի խմբագիրն է։

## Ծանոթագրություններ

## Արտաքին հղումներ
* FEATURED POEM: AGAIN, NEVER AGAIN, IT'S A RISK

## Աղբյուրներ
* "Four powerful new EC poets". Saturday Dispatch 2 July 2005. p.&nbsp;14
* Warren, Crystal. "Out into the world" Wordstock, 7 July 2005. p 2

Կատեգորիա:Հարավաֆրիկացի բանաստեղծներ
Կատեգորիա:Հարավաֆրիկացի բանաստեղծուհիներ
Ռելեյի ալիքներ

**Ռելեյի ալիքներ**, մակերևույթային ակուստիկ ալիքներ, որոնք անվանվել են Ռելեյի պատվին, քանի որ նա տեսականորեն կանխատեսել է նրանց գոյությունը 1885 թվականին։
thumb|right|Ռելեյի ալիքների պատկերումը|324x324px

## Նկարագրություն
Ռելեյի ալիքները տարածվում են պինդ մարմնի մակերևույթի վրայով։ Փուլային արագությունն ուղղված է մակերևույթին զուգահեռ։ Տատանման լայնույթը մարում է մակերևույթից հեռացմանը զուգընթաց, էկսպոնենտալ օրենքով, իսկ ալիքի էներգիան կենտրոնացված է մակերևույթից ալիքի երկարության աստիճանին հավասար հեռավորության վրա։

## [[Իզոտրոպություն|Իզոտրոպ]] մարմին
Համասեռ, իզոտրոպ, իդելական առաձգականություն ունեցող և **ρ** խտությամբ միջավայրի անվերջ փոքր ծավալի շարժման հավասարումը կարելի է գրառել հետևյալ կերպ․

{\partial t^2}=\mu\Delta\textbf{U}+(\lambda+\mu)\,\textrm{grad}\,\textrm{div}\textbf{U},|ref=1}}

Որտեղ ***U*** — անվերջ փոքր ծավալի շեղումն է հավասարակշռության դիրքից, **λ** և **μ** — առաձգական հաստատուններն են, **Δ** — Լապլասի օպերատորն է։

Եթե ալիքը տարածվում է **x** առանցքի երկայնքով, ապա իզոտրոպության դեպքում կարելի է ալիքները դիտարկել միայն **(x,z)** հարթությամ մեջ։
որտեղ k_l=\omega\sqrt{\rho/(\lambda+2\mu)},  k_t=\omega\sqrt{\rho/\mu}, — ալիքային թվերն են լայնական և երկայնական ալիքների համար։Այս հավասարումների լուծումը միայն մարող տատանուների համար հետևյալն է։

որտեղ q^2=k^2-k_l^2; s^2=k^2-k_t^2; k^2>k_t^2>k_l^2; *A* և *B* — ցանկացած հաստատուններ են։ Մասնավոր լուծման համար պիտի տալ սահմանային պայմաններ միջավայրի մակերևույթի համար։

Շեղման բաղադրիչները ներկայացվում են հետևյալ կերպ։

Ազատ սահմանների դեպքում լարման թենզորի արժեքը հավասարվում է զրոյի։

Պատասխանը տեղադրելուց հետո ()ստացվում է գծային հավասարումների համասեռ համակարգ  *A* և*B* լայնույթների նկատմանբ։

որտեղ \eta=k_t/k, \xi=k_l/k_t.
Այս հավասարումը ունի միակ արմատը,որը վերաբերում է ռելեյան ալիքին, և այն կախված է միայն Պուասոնի  ν գործակցից։

Այստեղից գտնում ենք ռելեյան ալիքի շեղման բաղադրիչնեչը։:

мини|366x366пкс|Дисперсионная кривая псевдорэлеевских волн

## Ծանոթագրություն

## Գրականություն
* 

Կատեգորիա:Ալիքներ
Կատեգորիա:Առաձգական ալիքներ
Prisoner (ալբոմ)

***Prisoner***, ամերիկացի ալթ-քանթրի/ռոք երգիչ և կոմպոզիտոր Ռայան Ադամսի տասնվեցերորդ ստուդիական ալբոմը, որ թողարկվել է 2017 թվականի փետրվարի 17-ին նրա սեփական PAX AM լեյբլում։

## Պատմություն
*Prisoner*-ն Ադամսի՝ օրիգինալ երաժշտության առաջին ալբոմն է և առաջինը 2014 թվականի նրա *[[Ryan Adams (ալբոմ)|Ryan Adams]]* սկավառակից հետո։ Ձայնասկավառակից առաջ թողարկվել են երկու սինգլներ՝ «Do You Still Love Me?» և «To Be Without You»։ 
«Do You Still Love Me?» երգն Ադամսն առաջին անգամ կատարել է համերգի ընթացքում 2016 թվականի դեկտեմբերի 7-ին Սիդնեյում (Enmore Theatre, Ավստրալիա)։ Նյութի ձայնագրումն սկսվել է այն ժամանակ, երբ 42-ամյա երգիչը բաժանվում է իր ամերիկացի դերասանուհի Մենդի Մուրից (որի հետ ամուսնացած էր 2009 թվականից)։

Ալբոմն արժանացել է դրական արձագանքների երաժշտական քննադատների ու առցանց հրատարակությունների կողմից։

## Երգացանկ

## Մասնակիցներ
* Ռայան Ադամս — վոկալ, կիթառ
* Ջեյսոն Բոսել — հարվածայիններ
* Դենիել Քլարկ — երգեհոն
* Չարլի Ստավիշ — բաս կիթառ
* Ջո Սաբլեթ — սաքսոֆոն
* Մայք Վիոլա — կիթառ
* Ջոննի Թ․ Երինգտոն — հարվածայիններ, պերկուսիա

## Հիթ-շքերթներ

## Ծանոթագրություններ

## Արտաքին հղումներ
* Ryan Adams — Prisoner + Bonus 5 Sound Track
* Ryan Adams — Do You Still Love Me? (Audio)

Կատեգորիա:2017 ալբոմներ
Կատեգորիա:Անգլալեզու ալբոմներ
Կատեգորիա:Ռայան Ադամսի ալբոմներ
Ամենաերկար կամուրջների ցանկ

**Ամենաերկար [[կամուրջ]]ների ցանկ**  ինչպես ցամաքի, այնպես էլ ջրերի վրա։ *Ցուցակի մեջ ընդգրկված են այն կամուրջները որոնք ունեն ավելի քան 20000 մետր երկարություն։*

## Ծանոթագրություններ

## Արտաքին հղումներ
* Die größten Brücken der Welt / Portal zum Brückenbau (Աշխարհի ամենաերկար կամուրջները)

* 10 of the world’s longest bridges of various types / CNN, 2017
* The 15 Longest Bridges In The World / Business Insider, 2011,

Կատեգորիա:Կամուրջներ
Կատեգորիա:Կամուրջների համեմատական ցանկը
Վահան Չերազի հուշարձան

**Վահան Չերազի հուշարձան**,  հայ մարզիկ, մանկավարժ, Կ.Պոլսի և Հայաստանի Առաջին Հանրապետության սկաուտական շարժման ռահվիրա, հասարակական-քաղաքական գործիչ Վահան Չերազի հուշարձանը Շիրակի մարզի Գյումրի քաղաքի կենտրոնական՝ Վարդանանց հրապարակում։

## Պատմություն
Հուշարձանը տեղադրվել է Հայ Մարմնակրթական Ընդհանուր Միության 100-ամյակի շրջանակներում՝ 2018 թվականի հուլիսի 23-ին։ Հուշարձանի բացման արարողությանը ներկա են գտնվել Չերազի աղջիկը`Բյուրակն Չերազը, թոռներից Ավետիք Իշխանյանը, ՀՄԸՄ վարչության անդամներ, 26 երկրների 1200 սկաուտներ, հյուրեր։

### Վահան Չերազը Ալեքսանդրապոլում
1920 թվականին Վահան Չերազը Հայաստանի կրթության նախարար Նիկոլ Աղբալյանի հրավերով Պոլիսից տեղափոխվել է Ալեքսանդրապոլ (այժմ՝ Գյումրի) հայրենիքում  մարզական կյանքը զարգացնելու նպատակով։ Այդ ժամանակաշրջանում Ցեղասպանությունը վերապրած որբերի մի մասը կենտրոնացած էր Ալեքսանդրապոլում։ Հայաստանի խորհրդայնացումից հետո Չերազը, անտեսելով իրեն սպառնացող վտանգը և հարազատների զգուշացումները, նախընտրում է մնալ հայրենիքում, իսկ 1921 թվականին մասնակցում է Փետրվարյան ապստամբությանը։ Խորհրդային կարգերի օրոք Վահան Չերազը Ալեքսանդրապոլում (Գյումրի) աշխատում է Ամերիկյան օգնության կոմիտեում (Արմենկոմ), զբաղվում հայ որբերի խնամակալությամբ, կազմակերպում սկաուտական և մարզական մանկապատանեկան խմբեր։ 1924 թվականին Չերազն անհիմն մեղադրվում է «լրտեսության մեջ հօգուտ ԱՄՆ-ի և Անգլիայի», աքսորվում Սիբիր, որտեղ սպանվում է 1927 թվականին։ Չերազի կինը՝ Վարդանուշ Չերազը, գնդակահարվել է 1937 թվականին։

## Տվյալներ
Քանդակագործը Չերազին կերտել է սկաուտական համազգեստով, խրոխտ, առնական, վեհ, ստատիկ վիճակի մեջ՝ հաղորդելով դինամիկա, կանգնած մայր հողին։ Բրոնզաձույլ արձանը տեղադրված է Գյումրիի Չերազի անվան փողոցում։

## Հեղինակ
* Քանդակագործ՝ Սամվել Պետրոսյան

## Պատկերասրահ

Monument to Vahan Cheraz (1).jpg
Monument to Vahan Cheraz 3.jpg
Monument to Vahan Cheraz (2).jpg
Monument to Vahan Cheraz 8.jpg
Monument to Vahan Cheraz in Gyumri (1).jpg
Monument to Vahan Cheraz in Gyumri (2).jpg


## Ծանոթագրություններ

## Արտաքին հղումներ
* Վահան Չերազի արձանը Գյումրիում

Կատեգորիա:2018 հիմնադրումներ Հայաստանում
Կատեգորիա:Շիրակի մարզի հուշարձաններ
Կատեգորիա:Սամվել Պետրոսյանի քանդակներ
Հնդկաստանում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Հնդկաստանի օբյեկտները թվով 37-ն են (2018 թվականին), որը կազմում է ընդհանուր թվի   ( օբյեկտ  թվականին)։

29 օբյեկտ ընդգրկված է մշակութային չափանիշներով, 7-ը՝ բնական, 1-ը՝ մշակութային և բնական։ 12 օբյեկտ համարվում է մարդկային ստեղծագործական գլուխգործոց (չափանիշ i), 3 օբյեկտ՝ բնական ֆենոմեն կամ էսթետիկ նշանակության և բացառիկ բնական գեղեցկության տարածք (չափանիշ vii)։

Բացի դրանից, 2017 թվականի դրությամբ երկրի տարածքում ևս 42 օբյեկտ ներկայացված է Համաշխարհային ժառանգության թեկնածու օբյեկտների ցանկում։

Հնդկաստանը վավերացրել է Համաշխարհային ժառանգության պաշտպանության կոնվենցիան 1977 թվականի նոյեմբերի 14-ին։ Հնդկաստանի առաջին օբյեկտներն ընդգրկվել են ցանկում 1983 թվականին, Համաշխարհային ժառանգության հանձնաժողովի 7-րդ նիստում։

## Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։

### Օբյեկտների աշխարհագրական դասավորվածություն

## Ծանոթագրություններ

## Արտաքին հղումներ
* ՅՈՒՆԵՍԿՕ-ի պաշտոնական կայք․ Հնդկաստանում Համաշխարհային ժառանգության օբյեկտների ցանկ
* Հնդկաստանում Համաշխարհային ժառանգության վերաբերյալ հղումների տեղեկատու

Կատեգորիա:Համաշխարհային ժառանգության ցանկեր
Կատեգորիա:Համաշխարհային ժառանգություն Ասիայում
*
Մռթագամփ (ֆիլմ)

**«Մռթագամփ»** (), բրիտանական ֆիլմ՝ նկարահանված 1977 թվականին։ Այն  սև կատակերգություն է ֆենտեզի ժանրում։ Ռեժիսոր Թերի Գիլիամի առաջին ինքնուրույն աշխատանքն է։  Ֆիլմն իր անվանումը ստացել է Լուիս Քերոլի համանուն բանաստեղծությունից, որը գրված է «Ալիսը հայելու աշխարհում» հեքիաթում։ Ֆիլմն արժանացել է կինոքննադատների և հանդիսատեսի սառը վերաբերմունքին, սակայն որոշ ժամանակ անց այն մեծ հռչակ ստացավ։

## Սյուժե
Մի թագավորությունում հայտնվեց կատաղի գազան Մռթագամփը։ Նա վերացնում է գյուղեր և ժողովրդին պահում սարսափի մեջ։ Ոչ ոք չի կարողանում  հաղթահարել հրեշին. գյուղացիները հեռանում են ավերված բնակավայրերից և ապաստան փնտրում քաղաքների ամրոցներում։ Ֆիլմի գլխավոր հերոսը գյուղի տակառագործի որդի Դենիսն է (Մայքլ Փեյլին), որը նույնպես մեծ քաղաք է գնում, բայց ոչ թե Մռթագամփի վախից, այլ հարստանալու նպատակով։ Միևնույն ժամանակ Դենիսը ցանկանում է իր սիրեցյալ Գրիզելդայի հոր համակրանքը շահել, որպեսզի հետագայում ամուսնանա նրա դստեր հետ։ Արդյունքում տղան ընկնում է հիմար իրավիճակների մեջ և հայտնվում հրեշի ճանապարհին։ Դենիսն ընդունում է մարտը...

## Արտադրություն
Ֆիլմը նկարահանվել է Ուելսում։ Որպես դեկորացիաներ ընտրվել են երկու ամրոց՝ Փեմբրուկ և Չեփսթոու։ Նկարահանող անձնակազմի շատ անդամներ միաժամանակ աշխատում էին նաև Ջորջ Լուկասի «Աստղային պատերազմներ։ Էպիզոդ IV։ Նոր հույս» ֆիլմի վրա։ «Մռթագամփ» ֆիլմում նկարահանվող Դևիդ Փրոուզը նույնպես միաժամանակ խաղում էր վերոնշյալ ֆիլմում՝ խաղալով Դարթ Վեյդերի դերը։

## Դերերում
*Մայքլ Փեյլին - Դենիս
*Ուորեն Միտչել - պարոն Ֆիշֆինգեր
*Անետ Բեդլենդ - Գրիզելդա ֆիշֆինգեր
*Մաքս Ուոլլ - արքա Բրունո Կասկածելի
*Դեբորա Ֆոլենդեր - արքայադուստր
*Ջոն Լե Մեժերեր - Փասելվի
*Ջոն Բյորդ- առաջին զինանիշագետ
*Նիլ Ինես - երկրորդ զինանիշագետ
*Հարի Կորբետ - արքայազնի սկվայրը
*Դևիդ Փրոուզ - Սև  արքայազն 
*Թերի Ջոնս - որսագող
*Թերի Գիլիամ - Քարերով մարդը

## Ծանոթագրություններ

## Արտաքին հղումներ
*
*
*
*
*
*Essay by Scott Tobias at the Criterion Collection

Կատեգորիա:1970-ականների անգլերեն ֆիլմեր
Կատեգորիա:1977 ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Բրիտանական ֆիլմեր
Կատեգորիա:1970-ականների բրիտանական ֆիլմեր
Քաղաքակրթության մայրամուտը (ֆիլմ)

**«Քաղաքակրթության մայրամուտը»** (), ամերիկյան գիտաֆանտաստիկ ֆիլմ, որի ռեժիսորն է Բեն Յանգը։ Ֆիլմի պրեմիերան տեղի է ունեցել 2018 թվական հուլիսի 27-ին։ Ֆիլմի սցենարի վրա աշխատել է «Ժամանում» ֆիլմի համար «Օսկար» ստացած Էրիկ Հայսերերը։ Ֆիլմի սցենարիստներից են նաև Բրենդ Քեյնը՝ «Եզր» և «Սև առագաստներ» սերիալների սցենարի հեղինակը և առաջին անգամ որպես սցենարիստ հանդես եկած Սփենսեր Քոենը։

## Սյուժե
Ֆիլմի գլխավոր հերոսը Փիթերն է։ Վերջինս ամեն գիշեր տեսնում է սարսափելի երազ, որտեղ կորցնում է իր ամբողջ ընտանիքը։ Մի անգամ այդ մղձավանջը դառնում է իրականություն. երկրային կյանքում հայտնվում է մի կործանարար ուժ, որն իր ճանապարհին ոչնչացնում է ամեն ինչ։ Փիթերը պայքարում է իր ու իր ընտանիքի անդամների կյանքի համար և հայտնվում անհաղթահարելի խոչընդոտների առաջ։

## Դերերում
*Մայքլ Պենյա - *Փիթեր Ալիսի ամուսինը*
*Լիզի Կապլան - *Ալիսա, Փիթերի կինը*
*Մայք Քոլթեր - *Դևիդ*, *Փիթերի ղեկավարը*
*Լիլի Ասպել - *Մեգան, Ռեյի և Սամանթայի դուստրը*
*Էմմա Բութ - *Սամանթա, Ռեյի կինը և Մեգանի մայրը*
*Իզրայել Բրուսար - *Մայլզ*
*Լեքս Շրեփնել - *Ռեյ*, *Սամանթայի ամուսինը և Մեգանի հայրը*
*Էրիկա Թրեմբլեյ - *Լյուսի, Փիթերի և Ալիսի դուստրը, Հաննայի քույրը*
*Ամելիա Քրաուչ - *Հաննա, Փիթերի և Ալիսի դուստրը, Լյուսիի քույրը*
*Նիկոլա Քենթ - *Լյուք*

## Պրեմիերա
Ֆիլմի պրեմիերան տեղի ունեցավ 2018 թվականի հուլիսի 27-ին Նեթֆլիքսում։ Հենց սկզբից պլանավորվել էր, որ ֆիլմը ցուցադրվելու էր 2018 թվականի հունվարի 26-ին, սակայն, առանց պատճառները մեկնաբանելու, փոխվեց պրեմիերայի օրը։ Ավելի ուշ հայտարարվեց, որ Netflix-ը գնել է ֆիլմը Universal-ից՝ հետագա արտադրության նպատակով։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ֆիլմեր մահվան մասին
Ռիո Կոլորադո

մինի|200px|աջ|Ռիո Կոլորադոն նշված է նարնջագույնով
**Ռիո Կոլորադո** (, բառացի՝ Կարմիր գետ), գետ Արգենտինայում, Պատագոնիայի հյուսիսում։ Գետի երկարությունն ավելի քան 1200 կիլոմետր է։ Այն ձևավորվում է Ռիո Գրանդե և Բառանկաս գետերի հոսանքով, որոնք սկիզբ են առնում Անդերի արևելյան լանջերից։ Գետը հոսում է լայն հովտով, հատում է հյուսիսային Պատագոնիայի չորացած շրջանը՝ տեղ-տեղ ձևավորելով կանյոններ։ Ատլանտյան օվկիանոսի Բաիյա Բլանկա ծովածոցը լցվելիս՝ ձևավորում է դելտա։

Գետի վերին հատվածներում կան սահանքներ, ստորին հոսանքն առավել հանգիստ է։ Գետի սնուցումը անձրևային ու ձնային է, հիմնական վարարումը լինում է գարնանը։ Գետի վրա կան մի քանի լճեր, որոնք նպաստում են հիդրոէներգետիկայի օգտագործմանը։

Գետի ավազանի մակերեսը 350 հազար կմ քառ․ է։ Ռիո Կոլորադոյի շրջակայքի ոռոգվող հողատարածքները գործածվում են գյուղատնտեսական նպատակներով։

## Ծանոթագրություններ

## Արտաքին հղումներ
* 
* 

Կատեգորիա:Արգենտինայի գետեր
Աշաղի Քասաման

**Աշաղի Քասաման** (), գյուղ ներկայիս Ադրբեջանական Հանրապետության Աղստևի շրջանում։

Մինչև 1992 թվականի դեկտեմբեիր 29-ը գյուղը կոչվում էր **Ենիքենդ**։

## Աշխարհագրություն
Գյուղը գտնվում է Գանձակ-Ղազախի հարթավայրում։

## Պատմություն
Բնակավայրը հիմնադրվել է Աղստևի շրջանի Ղըրաղ Քասաման գյուղից գաղթականների կողմից։

## Բնակչություն
2009 թվականի մարդահամարի համաձայն գյուղում բնակվում է 2596 մարդ։

## Տես նաև
* Աղստևի շրջան

## Ծանոթագրություններ

Կատեգորիա:Աղստևի շրջանի բնակավայրեր
Ենիքենդ

**Ենիքենդ** (), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։

## Դիրք
Գյուղը գտնվում է ծովի մակարդակից 335 մետր բարձրության վրա։ Շրջկենտրոն Մառնեուլից հեռու է 23 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 448 մարդ։

## Ծանոթագրություններ

Կատեգորիա:Մառնեուլի շրջան
Կատեգորիա:Վրաստանի գյուղեր
Գանձակ-Ղազախի հարթավայր

[thumb|right|300px|Հարթավայրի տեսարանը վրացական [Ուդաբնո գյուղից]]
**Գանձակ-Ղազախի հարթավայր** (), հարթավայր Մեծ Հայքի Ուտիք նահանգի տարածքում, ներկայիս Ադրբեջանական Հանրապետության հյուսիս-արևմտյան հատվածում։

Հարթավայրը ձգվում է Փոքր Կովկասի լանջերից մինչև Կուր գետի ափերը։ Բարձրությունը ծովի մակարդակից կազմում է 100-550 մետր։ Հարթավայրի տարածքում աճեցնում են մրգեր, խաղող, կարտոֆիլ, հացահատիկ, բամբակ։

Հարթավայրի կլիման ամոք է։

Հարթավայրի տարածքում են գտնվում Ղազախի, Աղստևի, Թովուզի, Շամքիրի, Խանլարի, Սամուխի շրջանները և Գանձակ քաղաքը։

## Տես նաև
* Ադրբեջանի աշխարհագրություն

## Ծանոթագրություններ

Կատեգորիա:Ադրբեջանի հարթավայրեր
Կատեգորիա:Ուտիք
Մատղավանք (վանք)

**Մատղավանք**, *Մատնավանք*, վանք է Վանի նահանգում Արճեշից մոտավորապես 10 կմ մոտ  հարավ–արևմուտք, գետակի աջ ափին։ Վանքի մոտ է գտնվում համանուն գյուղը։ Սրանից 1—1,5 կմ արևելք գտնվում են Արճեշի հին բերդի ավերակները։ Քարտեզներում նշանակված է *Մատնավանք* անվամբ։ Նոր ժամանակների նկարագրությամբ («Հանդես ամսօրյա», 1941, էջ 78) վանքն ավերակ է, իսկ եկեղեցին գեղեցկաշեն ու կանգուն է։ Այս նկարագրության մեջ Մատղավանք տեղադրված է Արճեշից արևելք, ծովափին, մինչդեռ գտնվում է Արճեշից արևմուտք։ 1516 թ. այստեղ րնդօրինակվել Է մի Ավետարան։ Ըստ մի ձեոագիր վկայության վան՛քը կառուցվել է Աղթամարի կաթողիկոս Զաքարիա Ա Սեֆեդինյանր (1296—1336)։

## Ծանոթագրություններ

Կատեգորիա:Վանի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:14-րդ դարի հայկական վանքեր և եկեղեցիներ
Մագդալենա Սաուեր

**Մագդալենա Սաուեր** (, **Magdalena (Magda) Gertruide Sauer**, ), Հարավային Աֆրիկայում պրակտիկ ճարտարապետի որակավորում ստացած առաջին կինը։

## Կենսագրություն
Մագդալենա Գերտրուդ Սաուերը ծնվել է Քեյփթաունի Քենիլվորֆ արվարձանում, Յակոբուս Վիլհելմուս Սաուերի և Մերի Կլոե Սաուերի ընտանիքում։ Հայրը եղել է հայտնի քաղաքական գործիչ, մայրը՝ գրող Օլիվիա Շրեյների մտերիմ ընկերուհին։ Եղբայրը՝ Պոլ Օլիվեր Սաուերը, նույնպես դարձել է քաղաքական գործիչ. ազգայնական Սաուեր Հանձնաժողովն անվանվել է նրա պատվին։ Մագդալենա Սաուերը մեծացել է Քենիլվորֆում և Սթելենբոսի մոտ գտնվող ընտանեկան ագարակում։ Սովորել է Քեյփթաունի համալսարանում՝ 1911 թվականին ստանալով գիտական աստիճան։ Հետագայում ճարտարապետություն է դասավանդել Դուրբանում և Լոնդոնի Ճարտարապետական ընկերակցության դպրոցում։

## Գործունեություն
thumb|Քեյփթաուն, Բո-Կաապ 188-200, Լոնգմարքեթ փողոցի մզկիթը: Այս լուսանկարի շենքերի մի մասը 1940-ական թթ. վերականգնել է Մագդա Սաուերը
Ճարտարապետական դասընթացն ավարտելուց հետո 1927 թվականին Մագդալենա Սաուերը գրանցվում է Հարավաֆրիկյան ճարտարապետների ինստիտուտի կողմից։ Զբաղվել է բնակելի շենքերի ճարտարապետությամբ և հին շենքերի վերականգնմամբ։ Սաուերի նախագծերի շարքին են դասվում 1940-ական թթ. (Ռեգ դե Սմիթի հետ) Քեյփթաունի Բո-Կաապ (հետագայում՝ Մալայական թաղամաս) թաղամասի Շորթմարքեթ, Լոնգմարքեթ, Ռոզ և Չիապպինի փողոցների շենքերի վերականգնումը և 1960-ական թվականներին նախկին Գերագույն դատարանի տեղում Հարավային Աֆրիկայի մշակութային պատմության թանգարանի ստեղծումը (1998 թվականից շենքը զբաղեցնում է «Slave Lodge» թանգարանը)։ 1965 թվականին անցել է թոշակի։ Սաուերի երկու նախագծերը հռչակվել են պաշտպանված պատմական վայրեր։

Որպես կողմնակի զբաղմունք՝ Սաուերը «Die Burger» թերթի համար գրել է արվեստի քննադատական հոդվածներ։

## Անձնական կյանք
Մագդալենա Սաուերն ամուսնացած է եղել նորվեգացի ինժեներ Թրիգվե Ստրյոմսյոեի հետ, որը նախագծել է Սեղանասարի ճոպանուղին։ Նրանց դուստրը՝ Կարին Ստրյոմսյոեն (ծնված՝ 1924 թվականին), դարձել է նկարիչ և պատկերազարդող։

Մագդալենա Սաուերը մահացել է 1983 թվականին՝ 93 տարեկան հասակում։

## Ծանոթագրություններ

Կատեգորիա:Հարավաֆրիկացի ճարտարապետներ
Ռոբերտ Լինքոլն

**Ռոբերտ Լինքոլն** (, ), ամերիկացի իրավաբան և ռազմական նախարար։ Նախագահ Աբրահամ Լինքոլնի ավագ որդին։ Չորս եղբայրներից միայն նա է կարողացել հաղթահարել չափահասության տարիքը։

## Կենսագրություն
Նա սովորել է Հարվարդի համալսարանում, ԱՄՆ-ում Քաղաքացիական պատերազմի ավարտին ծառայել է Ուլիսես Սիմփսոն Գրանթի շտաբում, որպես Դաշնային բանակի կապիտան։

### Դժբախտ պատահար
Երկաթգծում տեղի ունեցած դժբախտ դեպքի ժամանակ փրկվել է Էդվին Բուտի՝ իր հոր սպանողի եղբոր շնորհիվ։ Միջադեպը տեղի է ունեցել Նյու Ջերսի նահանգի Ջերսի Սիթի երկաթգծում։ Միջադեպի ճշգրիտ ամսաթիվը հայտնի չէ, սակայն, ամենայն հավանականությամբ, դեպքը տեղի է ունեցել 1864 թվականի վերջին կամ 1865 թվականի սկզբին՝ մինչ Ջոն Բուտի կողմից Աբրահամ Լինքոլի սպանությունը։

Ռոբերտ Լինքոլնը հիշատակել է այս միջադեպի մասին 1909 թվականին, «Սենչուրի Մեգեզին» ամսագրի խմբագիր Ռիչարդ Ուսթոն Գիլդերին ուղղված նամակում։

### Ռազմական նախարար (1881-1885)
1877 թվականին Լինքոլնը մերժեց նախագահ Ռատերֆորդ Հեյզի առաջարկը պետության ղեկավարի օգնական դառնալու համար և 1881 թվականին ընդունեց Ջեյմս Գարֆիլդի առաջարկը ռազմական նախարարի պաշտոնը զբաղեցնելու մասին։ Լինքոլնը զբաղեցրել է այս պաշտոնը, մինչև 1885 թվականը։ Իր պաշտոնավարման ժամանակահատվածում՝ 1884 թվականից սկսած խռովություններ բարձրացան Ցինցինատիում։ Երեք օրվա անկարգությունների ընթացքում 45 մարդ զոհվեց, նախքան Լինքոլնի ուղղարկած ամերիկյան զորքերի կողմից հանդարտության վերականգնումը։

### Մահ
Մահացել է 1926 թվականի հուլիսի 26-ին Վերմոնտ նահանգում գտնվող իր տանը, քնած ժամանակ։ Մեկ շաբաթից քիչ ժամանակ էր մնացել նրա 83 տարեկան դառնալուն։ Մահվան պատճառը եղել է աթերոսկլերոզը։

## Ծանոթագրություններ

## Արտաքին հղումներ
* Ռոբերտ Լինքոլն
* Ռոբերտ Լինաքոլնի լուսանկարները
* Robert Todd Lincoln Rescued from Death by Brother of John Wilkes Booth
* Ռոբերտ Լինքոլնի կենսագրությունը
* Hildene
* Glenwood School for Boys & Girls
* Image of Robert Lincoln from «1888 Presidential Possibilities» card set t207.com
* Ռոբերտ Լինքոլնի կենսագրությունը in *Secretaries of War and Secretaries of the Army* a publication of the United States Army Center of Military History

Կատեգորիա:ԱՄՆ-ի դեսպանները Մեծ Բրիտանիայում
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի նախագահների երեխաներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի դիվանագետներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Ամերիկացիներ անգլիական սերմամբ
Կատեգորիա:Հարվարդի իրավունքի դպրոցի շրջանավարտներ
Կատեգորիա:Հարվարդի համալսարանի շրջանավարտներ
Կատեգորիա:Սիրողական աստղագետներ
Խլաթաղի ջուր

**Խլաթաղի ջուր**, գետակ Հայաստանի Սյունիքի մարզում, Ողջի գետի ավազանում։ Անցնում է Ձորաստան գյուղի մոտ։ Անվանված է գյուղի պատմական անունով

## Ծանոթագրություններ

Կատեգորիա:Սյունիքի մարզի գետեր
Երկրորդ համաշխարհային պատերազմի կորուստներ

[thumb|[Տորոպեց-Հոլմի գործողություն|Տորոպեց-Հոլմի գործողության ժամանակ սպանված ԽՍՀՄ զինվորներ 1942 թվականի հունվարին: Պաշտոնապես պատերազմի ընթացքում սպանվել է մոտ 8,7 միլիոն ԽՍՀՄ զինվոր:]]
[thumb|[Հրեաների սպանությունը Ուկրաինայի Իվանգորոդում 1942 թվականին: Մեկ կին փորձում է մարմնով պաշտպանել երեխային:]]
[thumb|Ամերիկացի զինվորների մարմինները [Տարավա (ատոլ)|Տարավա լողափին:]]
Երկրորդ համաշխարհային պատերազմը կորուստների բացարձակ քանակով ամենամահաբեր պատերազմն է։ Ավելի քան 60 միլիոն մարդ սպանվել է, որը կազմում էր 1940 թվականի աշխարհի բնակչության 3 տոկոսը։

Ռազմական կորուստների վիճակագրությունը հաշվվում է միայն գլխավոր հակամարտությունը։ Ներքոննշյալ աղյուսակները մանրամասնում են երկրի առ երկիր զոհվածների քանակը։ Երկրորդ համաշխարհային պատերազմի կորուստների վիճակագրությունները տարբեր են։ Նշվում է հիմնական 50 միլիոնից 80 միլիոն զոհվածների մասին։ 80 միլիոն զոհվածների շարքին են դասվում նաև սովից և համաճարակներից մահացածներին։

Քաղաքացիական բնակչության շրջանում զոհվածների թիվը հաշվվում է 50-ից 55 միլիոն, ներառյալ 19-28 միլիոն պատերազմի հետևանքով առաջացած սովից և համաճարակից մահացածներին։ Զինված ուժերում կորուստները հաշվվում են 21-ից 25 միլիոն ներառյալ գերության մեջ մահացած 5 միլիոն մարդկանց։

Կորուստների ավելի քան կեսը բաժին է ընկնում Չինաստանի հանրապետությանը և ԽՍՀՄ-ին։

Ռուսաստանի կառավարությունը 1990-ական թվականներին հրապարակեց ԽՍՀՄ-ի կորուստների վիճակագրությունը, համաձայն որի սպանվածների թիվը հաշվվում է 26,6 միլիոն, ներառյալ 8-9 միլիոն մահ համաճարագից և սովից։
Չինաստանը 2005 թվականին հայտնեց 20 միլիոն մահացածների մասին։

Գերմանացիների կորուստները հաշվարկվում են մոտ 7 միլիոն, ներառյալ 5.3 միլիոն զոհված կամ անհետ կորած զինվորական։

Լեհերի կորուստները հաշվվում է 5.6-ից 5.8 միլիոն համաձայն Ազգային հիշողության ինստիտուտի (2009)։

Ճապոնիայի կառավարությունը 2005 թվականին հայտարարեց Ճապոնիայի կողմից 3,1 միլիոն մարդու զոհվելու մասին։

## Ծանոթագրություններ

Կատեգորիա:Երկրորդ համաշխարհային պատերազմի կորուստներ
Մայքլ Արրինգտոն

**Մայքլ Արրինգտոն** (, ), Սիլիկոնային հովտի տեխնոլոգիական ստարտափերին և ԱՄՆ-ի ու այլ երկրների տեխնոլոգիական նորություններին նվիրված TechCrunch բլոգի հիմնադիր և համահեղինակ։ Wired և «Ֆորբս» ամսագրերն Արրինգտոնին անվանեցին համացանցի ամենաազդեցիկ անձանցից մեկը։

2008 թվականին Արրինգտոնը Time ամսագրի կողմից ճանաչվեց ամենաազդեցիկ մարդկանցից մեկը ողջ աշխարհում։ Wired ամսագիրը նրան ներառեց նաև «համացանցային շատախոսներ»-ի ցանկում՝ նշելով նրա համակվածությունը Web 2.0-ով։

## Կենսագրություն
Արրինգտոնը մեծացել է Հանտինգտոն-Բիչում (Կալիֆորնիա) և Սուրրեյ կոմսությունում (Անգլիա), սովորել է Կալիֆոռնիայի համալսարանում և տնտեսագետի որակավորմամբ ավարտել է Կլերմոն-Մակկենի քոլեջը։ 1995 թվականին ավարտել է Սթենֆորդի համալսարանի իրավունքի դպրոցը։ Նա պրակտիկան անցել է O’Melveny & Myers-ում և Wilson Sonsini Goodrich & Rosati-ում՝ կորպորատիվ իրավունքի և արժեքավոր թղթերի ոլորտում։

Արրինգտոնը լքեց իրավաբանական պրակտիկան և միացավ Real Names ստարտափին, որը տապալվեց 100 միլիոն դոլարը գերազանցելուց հետո։ Արրինգտոնը եղել է համացանցային վճարումների Achex ընկերության հիմնադիրներից մեկը, որը First Data-ին վաճառվեց 32 միլիոն դոլարով, որն այժմ հանդիսանում է օնլայն Western Union-ի back-end-ը։

Արրինգտոնը համացանցում հռչակ ձեռք բերեց Սիլիկոնային հովտի մասին իր TechCrunch բլոգի շնորհիվ։ TechCrunch-ը գրում է համացանցային ստարտափերի և նորությունների մասին։ 2011 թվականի սեպտեմբերին Արրինգտոնը լքեց TechCrunch-ն ու AOL-ը։

Արրինգտոնը հայտնի է նրանով, որ հանդես է գալիս քոլեջները լքելու կոչերով։ 2010 թվականին Կալիֆոռնիայի համալսարանում «Կարկառուն նորարար» դասախոսությունների ժամանակ նա հայտարարեց. «Լավագույնը, որ կարելի է անել՝ մեկ տարի սովորել Հարվարդում և լքել այն։ Բոլորը կիմանան, որ Դուք բավականաչափ խելացի եք եղել՝ այնտեղ հասնելու համար»։

## Ծանոթագրություններ

## Արտաքին հղումներ
* Profile at CrunchBase
* Index of Michael Arrington's writings on uFollow
* "TechCrunch Site Makes Arrington A Power Broker", *Wall Street Journal*, 2006-11-03
*"The makings of a media mogul: Michael Arrington", *Elias Bizannes's blog*, 2008-12-26

Կատեգորիա:Ամերիկացի բլոգերներ
Կատեգորիա:Ամերիկացի ինտերնետային աստղեր
Կատեգորիա:Սթենֆորդի համալսարանի շրջանավարտներ
Listen Without Prejudice, Vol. 1

***Listen Without Prejudice, Vol. 1*** (հայ․՝ Լսեք առանց նախատրամադրվածության), բրիտանացի փոփ երգիչ Ջորջ Մայքլի երկրորդ ստուդիական ալբոմը, որը թողարկվել է 1990 թվականի սեպտեմբերի 3-ին Columbia և Epic լեյբլներում։ Այն երեք տարվա ընդմիջումից հետո երգչի առաջին ալբոմն էր հաջողություն ունեցած *[[Faith (ալբոմ, Ջորջ Մայքլ)|Faith]]* ալբոմից հետո, որը թողարկվել է 1987 թվականին։

2016 թվականին թողարկվել է ալբոմի դելյուքս տարբերակը։

## Պատմություն
Ալբոմն արժանացել է «BRIT Awards» մրցանակի 1991 թվականին՝ «Լավագույն բրիտանական ալբոմ» անվանակարգում և ներառվել «1001 ալբոմ, որոնք պետք է լսեք նախքան մահանալը» (*1001 Albums You Must Hear Before You Die*) շարքում։

Գոյություն ունի «Heal the Pain» երգի տարբերակ՝ ձայնագրված որպես զուգերգ Փոլ ՄաքՔարթնիի հետ։

## Երգացանկ

## Սինգլներ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Ալբոմի էջը Ջորջ Մայքլի պաշտոնական կայքում

Կատեգորիա:1990 ալբոմներ
Կատեգորիա:Անգլալեզու ալբոմներ
Կատեգորիա:Ջորջ Մայքլի ալբոմներ
Հենրի Անդերթոն

**Հենրի Անդերթոն** (, ), 17-րդ դարի անգլիացի նկարիչ-դիմանկարիչ, դիցաբանական բնանկարների նկարիչ։ Աշխատանքային հիմնական գործունեությունը ծավալել է 1650-1660-ական թվականներին։

## Կենսագրություն
Հենրի Անդերթոնը ծնվել է 1630 թվականին Լոնդոնում։ Նա Ռոբերտ Սթրիթերի (1621-1679)՝ արքունի աշխարհահռչակ նկարչի աշակերտն է եղել։

Նկարիչը, ինչպես նաև իր խորհրդատու-ուսուցիչը հիմնականում վրձնում էին պատմադիցաբանական  սյուժեով կտավներ, ինչպես նաև բնապատկերներ։ Սակայն ամենից շատ Անդերթոնը հայտնի է որպես դիմանկարի վարպետ։

## Կարիերա
Հենրի Անդերթոնը կատարելագործվելու նպատակով մեկնել է Իտալիա։ Հետո հրավեր է ստանում հայրենի արքունիքից։ Դիմանկարչության ասպարեզում հաջողություններ արձանագրելու շնորհիվ նկարչին պալատ է հրավիրում Չարլզ II Ստյուարտ թագավորը՝ որպես պալատական նկարիչ։ Անդերթոնին պատվերներ էին տալիս նաև արքայի ընտանիքի անդամները։

Նկարիչ Հենրի Անդերթոնը ապրել է կնոջ՝ Դորոթիի հետ Լոնդոնի կենտրոնում գտնվող Սենթ Ջայլզ ծխական համայնքում։ Նկարիչը մահացել է վաղ տարիքում՝ Դորոթիին որբևայրի թողնելով։ Անդերթոնը մահկանացուն կնքել է 1667 թվականի հոկտեմբերի 8-ից 21-ը ընկած ժամանակահատվածում։ Նկարչի մարմինն ամփոփված է Սուրբ Էդիգիա եկեղեցու «բանաստեղծների գերեզմանոցում»։

## Ծանոթագրություններ

## Գրականություն
* Walpole, Anecdotes of Painting; Nagler, Künstler-Lexicon, ed. 1872
* Füssli, Allgemeines Künstler-Lexicon; Redgrave, Century of Painters, 2 vols., and Dictionary of Painters of the English School
* Bryan, Dictionary of Painters, 2 vols. 1816
* S.D.U.K. Biographical Dict.;
* De Piles, Art of Painting, from the French, with an Essay towards an English School, 1706.

## Արտաքին հղումներ
* Henry Anderton (Artnet)
* Portrait of a lady (oil on canvas)
* Живописные работы Генри Андертона на сайте корпорации '''BBC'''

Կատեգորիա:17-րդ դարի նկարիչներ
Կատեգորիա:Անգլիացի դիմանկարիչներ
Կատեգորիա:Անգլիացի նկարիչներ
Կատեգորիա:Բարոկկո ոճի նկարիչներ
Կատեգորիա:Բրիտանացի նկարիչներ
Կատեգորիա:Անգլիացի արվեստագետներ
Ջերմուկի բլուր

**Ջերմուկի բլուր**, լեռ, բլուր, Հայաստանի Վայոց ձորի մարզում, Արփա գետի վերին հոսանքի աջափնյա սարավանդի վրա, Ջերմուկ քաղաքի մոտ։ Բարձրություն 2200 մ։

## Ծանոթագրություններ

Կատեգորիա:Վայոց ձորի մարզի լեռներ
Կարեն Համբարձումյան

**Կարեն Հովհաննեսի Համբարձումյան** (), Հայաստանի պետական գործիչ՝ Հայաստանի Սյունիքի մարզի նախկին մարզպետ։ ԱԺ 7-րդ գումարման պատգամավոր, «Իմ քայլը» խմբակցության անդամ։

## Կենսագրություն
Կարեն Համբարձումյանը ծնվել է 1982 թվականի նոյեմբերի 16-ին Սիսիան քաղաքում։ 1989-1998 թվականներին սովորել է Սիսիանի թիվ մեկ դպրոցում, այնուհետև ուսումը շարունակել է Սիսիանի վարժարանում և 2000 թվականին ավարտել այն։ 2000 թվականին ընդունվել է Հայաստանի պետական ճարտարագիտական համալսարանի «Ձեռնարկությունների տնտեսագիտություն և կառավարում» ֆակուլտետը և 2004 թվականին ավարտել  այն, ստացել էներգետիկ-տնտեսագետի մասնագիտություն։ Համալսարանն ավարտելուց հետո՝ 2004-2006 թվականներին ծառայել է Հայաստանի զինված ուժերում։ Պահեստազորի սպա է։ 2006-2008 թվականներին ուսումը շարունակել է «Ձեռնարկությունների տնտեսագիտություն և կառավարում» ֆակուլտետի մագիստրատուրայում և ստացել մագիստրոսի աստիճան։

2006-2018 թթ.  «Բարգավաճ Հայաստան» կուսակցության անդամ էր, 2011 թվականից «Բարգավաճ Հայաստան» կուսակցության քաղաքական խորհրդի անդամ։ Ներկայումս անկուսակցական է։  Ամուսնացած է ունի երկու երեխա։

Հայաստանի Հանրապետության կառավարության 2018 թվականի հունիսի 8-ի N634-Ա որոշմամբ Կարեն Համբարձումյան նշանակվել է Հայաստանի Հանրապետության Սյունիքի մարզպետ։

2018 թվականին հոկտեմբերի 4-ի 1080–Ա որոշումով ազատվել է Հայաստանի Սյունիքի մարզպետի պաշտոնից։

2018 թվականին արտահերթ ԱԺ ընտրություններում ընտրվել է 7-րդ գումարման ԱԺ պատգամավոր՝ «Իմ քայլը» դաշինքից։

Ըստ լրագրող Թաթուլ Հակոբյանի Կարեն Համբարձումյանը նախկինում եղել է ԲՀԿ անդամ։ Բացի այդ, ըստ Հակոբյանի, Համբարձումյանը ՀՀ Ազգային ժողովի ԲՀԿ-ական փոխնախագահ Վահե Էնֆիաջյանի ընտանիքի հետ ՀԷԿ է շահագործում։

## Աշխատանքային գործունեություն
* «ՀՈՎԹԵՐ» ՍՊԸ-ի հիմնադիր նախագահ (2010)
* «ՀՈՎԹԵՐ» ՍՊԸ-ի տնօրեն (2012-2014)
* «Բարձրավոլտ էլեկտրացանցեր» ՓԲԸ-ի մատակարարման բաժնի առաջատար ճարտարագետ (2014-2015)
* «Բարձրավոլտ էլեկտրացանցեր» ՓԲԸ-ի արտադրատեխնիկական բաժնի առաջատար ճարտարագետ (2015-2016)
* ՀՀ էներգետիկ ենթակառուցվածքների և բնական պաշարների նախարարության «Բարձրավոլտ էլեկտրացանցեր» ՓԲԸ-ի վարկային ծրագրերի իրականացման բաժնի պետ (2016-2018)

## Ծանոթագրություններ

## Արտաքին հղումներ
* Սյունիքի նորանշանակ մարզպետի կենսագրությունը
* Կարեն Համբարձումյանի կենսագրությունը Հայաստանի կառավարության կայքում

Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:ՀՊՃՀ շրջանավարտներ
Կատեգորիա:Հայ պետական գործիչներ
Կատեգորիա:Հայ տնտեսագետներ
Կատեգորիա:Սյունիքի մարզ
Կատեգորիա:Սյունիքի մարզպետներ
Կատեգորիա:Քաղաքացիական պայմանագիր կուսակցության անդամներ
Դահիյա դոկտրին

[thumb|right|300px|[Երկրորդ լիբանանյան պատերազմի ժամանակ ռմբակոծված շենքի ավերակները  թաղամասում, 2008]]
**Դահիյա դոկտրին** (, ), Իսրայելի պաշտպանության բանակի գլխավոր շտաբի (ԻՊԲ ԳՇ) պետ Գադի Այզենկոտի կողմից մշակված  ռազմական դոկտրին, որն ընդգրկում է հակառակորդի քաղաքական ենթակառուցվածքների ոչնչացումը՝ հակառակորդի կոմբատանտներին այդ ենթակառուցվածքներից օգտվելու հնարավորությունից զրկելու համար, որի հասնելու համար ընդունելի է «անհամաչափ ուժի» կիրառումը։

Դահիյայի դոկտրին անվանակոչվել է Իսրայելի պաշտպանության բանակի կողմից ուժգին հարվածի ենթարկված Բեյրութի  թաղամասի անունով, որտեղ 2006 թվականին Երկրորդ լիբանանյան պատերազմի ժամանակ տեղակայված էր Հեզբոլլահի կենտրոնական գրասենյակը։

## Ծանոթագրություններ

Կատեգորիա:2008 հայտնություններ
Կատեգորիա:Թիրախավորում (պատերազմ)
Կատեգորիա:Իսրայելի պաշտպանության բանակ
Կատեգորիա:Քաղաքացիականները պատերազմում
Ռուս-վրացական պատերազմներ (այլ կիրառումներ)

**Ռուս-վրացական պատերազմներ** կարող է վերաբերվել.
* **[[Կարմիր բանակի ներխուժում Վրաստան]]**, հայտնի է նաև որպես **վրաց-խորհրդային պատերազմ**, 1921 թվականին տեղի ունեցած պատերազմ, որի արդյունքը դարձավ Վրաստանի խորհրդայնացումը։
* **[[Ռուս-վրացական պատերազմ]]**, 2008 թվականի պատերազմ Ռուսաստանի և Վրաստանի միջև։

## Տես նաև
* Հայ-ռուսական պատերազմ
* Հայ-վրացական պատերազմ
Սուրբ Նիկողայոսի վանք

**Սուրբ Նիկողայոսի վանք** տեղանունը կարող է ունենալ հետևյալ կիրառումները՝

* Սուրբ Նիկողայոսի վանք (գյուղ), գյուղ Արևմտյան Հայաստանում, Էրզրումի վիլայեթի Երզնկայի գավառում
* Ապահունյաց վանքի անվանումներից մեկը
Անտոմս ուղևորը (ֆիլմ, 1997)

**«Անտոմս ուղևորը»** (), 1997 թվականին ռեժիսոր Բեն վան Լիսհաութի նկարահանած հոլանդական ֆիլմ։

2018 թվականին ֆիլմը ցուցադրվել է Ոսկե ծիրան կինոփառատոնի արտամրցույթային ծրագրեր բաժնում։

## Սյուժե
Օրազբայը՝ ուզբեկստանցի գործազուրկ ձկնորսի որդին, Նյու Յորք մեկնող նավի անտոմս ուղևոր է։ Նիդերլանդների Ռոտերդամ քաղաքում ափ դուրս գալով՝ Օրազբայն արժանանում է նավաստու կնոջ ու որդու համակրանքին։ Արդյոք նա ապահով է, թե արտաքին գործերի ոստիկանությանը պետք է տեղեկացնել նրա ապօրինի կեցության և Ուզբեկստանին վերադարձնելու մասին։

## Դերերում

## Նկարահանող խումբ
* Պրոդյուսեր՝ Հանս դը Վերս, Հանս դը Վոլֆ
* Սցենարի հեղինակ՝ Բեն Բիսփերինք, Բեն վան Լիսհաութ
* Օպերատոր՝ Ստեֆ Թեյդինք
* Նկարիչ՝ Վինսենթ դը Պատեր
* Երաժշտությունը` Հարի դը Վիթ
* Հնչյունային ձևավորող՝ Բեն Զեյլստրա, Լուք Փուլս
* Մոնտաժող՝ Ռընե Վիխմանս
* Արտադրությունը՝ Egmond Film & Television

## Ֆիլմի ցուցադրություններ
* Գերմանիա, հոկտեմբեր, 1997 թ., Մանհայմի կինոփառատոն
* Նիդերլանդներ, ապրիլի 16, 1998 թ.
* ԱՄՆ, հոկտեմբեր, 1998 թ., Չիկագոյի  միջազգային կինոփառատոն
* Գերմանիա, հուլիսի 29, 1999 թ.

## Ծանոթագրություններ

Կատեգորիա:1997 դրամա ֆիլմեր
Կատեգորիա:1997 ֆիլմեր
Կատեգորիա:Հոլանդական դրամա ֆիլմեր
Կատեգորիա:Հոլանդերեն ֆիլմեր
Can You Hear Me

**«Can You Hear Me»** (հայ․՝ Դու ինձ լսո՞ւմ ես), իսպանացի փոփ երգիչ Էնրիկե Իգլեսիասի «Greatest Hits» ալբոմի հինգերորդ սինգլը, որը թողարկվել է 2008 թվականի հունիսի 27-ին «Interscope» լեյբլում։

Երգը դարձել է 2008 թվականի Եվրոպայի ֆուտբոլի առաջնության պաշտոնական հիմնը։

## Ընդհանուր տեղեկություններ
Երգը գրել է Էնրիկե Իգլեսիասը՝ Ֆրենկի Շտորմի ու Սթիվ Մորալեզի հետ միասին։ Ձայնագրության պրոդյուսերը Կարլոս Պաուկերն է։ Երգը ձայնագրվել է Մայամիի (Ֆլորիդա նահանգ) «Circle House Studios» ձայնագրման ստուդիայում։

Հիմնականում սինգլն արժանացել է բացասական արձագանքների, բայց հաջողություն է ունեցել եվրոպական շատ երկրներում։

Երգը պետք է դառնար Էնրիկե Իգլեսիասի «Greatest Hits» հավաքածուի երրորդ սինգլը Մեծ Բրիտանիայում, բայց այդպես էլ վաճառքի չի հանվել այնտեղ։

Այն մասին, որ երգը դառնալու է 2008 թվականի Եվրոպայի ֆուտբոլի առաջնության պաշտոնական հիմնը, հայտնի է դարձել մայիսի 20-ին։ Իգլեսիասը բնութագրվել է որպես կատարյալ մարդ այդ աշխատանքի համար. «Նա համաշխարհային կարգի աստղ է, նա հետաքրքրվում է ֆուտբոլով և ունի եվրոպական արմատներ»,- ասել է կոմերցիոն տնօրեն Ֆիլիպ Մերգրաֆը։ Իգլեսիասն ինքը խոստովանել է, որ երջանիկ է ընտրվելու համար. «Ես շատ ուրախ եմ, որ կարող եմ իմ ներդրումն ունենալ ֆուտբոլային փառատոնում Շվեյցարիայում, և ինձ համար մեծ պատիվ է ելույթ ունենալ առաջնության եզրափակչում»։

Էնրիկե Իգլեսիասն առաջին անգամ կենդանի կատարել է երգը 2008 թվականի ֆուտբոլի Եվրոպայի առաջնության եզրափակչի ժամանակ՝ 2008 թվականի հունիսի 29-ին։

Երգի տեսահոլովակը, որ նկարահանել է Փոլ Մինորը, ներառում է ֆուտբոլային հնարքների կադրեր։

«Can You Hear Me» երգը ներառվել է «Insomniac» ալբոմի վերահրատարակությունում, որ արվել է Ֆրանսիայի, Ռուսաստանի, Բելգիայի, Շվեյցարիայի Ավստրալիայի, Իտալիայի ու եվրոպական մի շարք այլ երկրների համար։

## Երգացանկ
; CD-սինգլ
# «Can You Hear Me» (main version) — 3:44
# «Can You Hear Me» (UEFA remix) — 5:54

; Մաքսի սինգլ
# «Can You Hear Me» (main version) — 3:44
# «Can You Hear Me» (Moto Blanco radio mix) — 3:30
# «Can You Hear Me» (Moto Blanco club mix) — 8:30
# «Can You Hear Me» (Moto Blanco dub) — 8:00

; CD-սինգլ (ԱՄՆ)
# «Can You Hear Me» (main version) — 3:44
# «Can You Hear Me» (Moto Blanco radio mix) — 3:30
# «Can You Hear Me» (Moto Blanco club mix) — 8:30
# «Can You Hear Me» (UEFA remix) — 5:54

## Հիթ-շքերթներ

## Ծանոթագրություններ

Կատեգորիա:Էնրիկե Իգլեսիասի երգեր
Աստծո երկիրը

**«Աստծո երկիրը»** (), 2017 թվականի բրիտանական դրամատիկական ֆիլմ՝ Յորքշիրում ապրող երիտասարդ ֆերմերի մասին, որի կյանքն արմատապես փոխվում է ռումինացի ներգաղթյալի ժամանումից հետո։ Ֆիլմի համաշխարհային պրեմիերան կայացել է «Սանդենս» կինոփառատոնում՝ 2017 թվականի հունվարի 23-ին։ Նույն թվականի փետրվարի 11-ին այն ցուցադրվել է Բեռլինի կինոփառատոնում։ Դրանից կարճ ժամանակ հետո, *Picturehouse Entertainment*, *Orion Pictures* և *Samuel Goldwyn Films* ընկերությունները ձեռք են բերել ֆիլմը՝ Մեծ Բրիտանիայում ու Միացյալ Նահանգներում ցուցադրելու իրավունքը։ Մեծ Բրիտանիայում ֆիլմը թողարկվել է 2017 թվականի սեպտեմբերի 1-ին։

## Սյուժե
Ֆիլմը պատմում է 20-ամյա Ջոնիի ընտանիքի մասին, որի անդամներն, արդեն մի քանի սերունդ, աշխատում են Յորքշիրում գտնվող ֆերմայում։ Ջոնին պետք է իր վրա վերցնի ֆերմայի պատասխանատվությունը, քանի որ նրա հայրը մասնակի կաթվածահար է, իսկ տատը ծափազանց ծեր է աշխատելու համար։ Ջոնիի կյանքը կտրուկ փոխվում է, երբ տնտեսությունում իրեն օգնելու համար նա աշխատանքի է վերցնում ռումինացի ներգաղթյալի։

## Դերերում
* Ջոն Օ'Քոններ — Ջոնի Սաքսբի
* Ալեք Սեկարյանու — Գեորգե Յոնեսկու
* Իեն Հարթ — Մարտին Սաքսբի
* Ջեմմա Ջոնս — Դեյդրե Սաքսբի

## Արտադրություն
Ֆիլմը մասամբ հիմնված է գրող և ռեժիսոր Ֆրենսիսի Լիի կյանքի պատմության վրա, որը նույնպես ստիպված է եղել որոշում կայացնել՝ մնալ աշխատելու իր ընտանիքի ֆերմայում, թե գնալ դրամատիկական դպրոց։

Ֆիլմը նկարահանվել է Յորքշիրում՝ Քիթլի շրջանի Լայկոկ գյուղում (Ուեսթ Յորքշիր)։ Որոշ տեսարաններ նկարահանվել են Քիթլիի ավտոկայանում։

## Քննադատություն
Ֆիլմն արժանացել է կինոքննադատների դրական արձագանքներին։ Rotten Tomatoes կայքում այն ունի 99 % վարկանիշ՝ հիմնված 67 գրախոսությունների վրա 10 հնարավորից 8,3 միջին միավորով։ Metacritic կայքում ֆիլմն ունի 100 հնարավորից 84 գնահատական՝ հիմնված 16 գրախոսությունների վրա, ինչը համապատասխանում է «համընդհանուր ճանաչում» կարգավիճակին։

*[[The Guardian]]* պարբերականից Փիթեր Բրեդշոուն ֆիլմին տվել է հինգ հնարավորից չորս աստղ։ Նա ֆիլմը նկարագրել է որպես «համարյա, բայց ոչ լիովին «Սապատավոր լեռը», ինչպես նաև «շատ բրիտանական սիրո պատմություն, որը խորտակման եզրին է չբարձրաձայնված զգացմուքների, ապագայի վերաբերյալ վախերի, ամեն մի զգացում ծանր ֆիզիկական աշխատանքով զսպելու պատրաստակամության պատճառով»։ *[[The Times]]* թերթին Էդ Փոթոնը ֆիլմին տվել է հինգ հնարավորից չորս աստղ՝ այն բնութագրելով որպես «հիանալի» և «հզոր» ֆիլմ։

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* 
* 
* 
* 
* 

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական ռոմանտիկ ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:ԼԳԲՏ ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր, որոնց գործողությունները տեղի են ունենում Անգլիայում
Քեյփ Փոյնթ

**Քեյփ Փոյնթ**, հրվանդան Կապի թերակղզու հարավարևելյան անկյունում, լեռնային գեղատեսիլ տարածք, որը հյուսիսից-հարավ մոտ 30 կիլոմետր ձգվում է Աֆրիկա մայրցամաքի Հարավաֆրիկայան Հանրապետության ամենահարավարևմտյան ծայրակետում։ Թեյբլ լեռը և Քեյփթաունը մոտ են գտնվում նույն թերակղզու հյուսիսային եզրին։ Հրվանդանը գտնվում է , մոտ 2,3 կմ արևելք և մի փոքր հյուսիս Բարեհուսո հրվանդանից հարավարևմտյան անկյունից։ Թեև այս երկու ժայռոտ հրվանդանները շատ հայտնի են, ըստ էության, դրանցից ոչ մեկը Աֆրիկյան մայրցամաքի ամենահարավային կետը չէ. այն Քեյփ Ագուլիյաշն է, մոտավորապես 150 կիլոմետր դեպի հարավ-արևելք։ Քեյփ Փոյնթը փակ է լինում Սուրբ ծննդի, Նվերների օրերին և Ամանորին։ Բաց է լինում ժամը 6:00-18:00։

## Գագաթներ
Քեյփ Փոյնթի գագաթն ավելի բարձր է, քան Բարեհուսո հրվանդանինը։ Խիտ ավազաքարե (Թեյբլ լեռան ավազաքար) լեռնաշղթան, որը ծովի մակարդակից բարձրանում է Քեյփ Փոյնթից, վերածվում է երկու գագաթների։ Գլխավոր գագաթը գերազանցում է հորիզոնի գիծը, ավելի փոքր գագաթը մոտ 100 մ հարավ է։ Բարձր գագաթի վրա է գտնվում հին փարոսը։ Թռչող հոլանդացի ֆունիկուլյորը (Flying Dutchman Funicular) կայանատեղիից շարժվում է հյուսիսից դեպի վեր մինչև հին փարոսի մակարդակից մի փոքր ներքև։ Երկաթուղու վերջից երկրորդ ճանապարհը տանում է դեպի ցածր գագաթ։

## Փարոս
[thumb|300 px|Կապի կղզու քարտեզը, որտեղ ներկայացված են նրա հիմնական մասերը. Քեյփ Փոյնթը փոքր հրվանդանն է՝ դուրս ցցված դեպի արևելք [Բարեհուսո հրվանդանից կղզու հարավային ծայրում]]
thumb|300 px|ձախից|Նոր փարոսը
Նոր փարոսը գտնվում է ցածր բարձրության վրա (ծովի մակերևույթից 87 մետր բարձրության վրա) երկու պատճառով. առաջինը՝  տեղայնքի հին փարոսը (ծովի մակերևույթից 262 մետր բարձրության վրա) արևելքից եկող նավերը նկատում էին «չափազանց շուտ» և շատ էին մոտենում, երկրորդը՝ մառախլապատ պայմանները հաճախ գերազանցում են բարձր մակարդակին և հին փարոսը անտեսանելի էր դառնում։ 1911 թվականի ապրիլի 18-ին պորտուգալական *SS Lusitania* նավը Քեյփ Փոյնթից հարավ  վերը նշված պատճառով խորտակվել է Bellows Rock-ի մոտ։

Նոր փարոսը, որը տեղակայված է , արևմուտքից եկող նավերի համար տեսանելի չէ, քանի դեռ նրանք հարավում ապահով տարածության վրա չեն։ Քեյփ Փոյնթի նոր փարոսի լույսը Հարավաֆրիկյան ափի ամենաուժեղ լույսն է 63 մղոն շառավղով և յուրաքանչյուր առկայծմամբ՝ 10 մեգականդելա հզորությամբ։

## Ծանոթագրություններ

## Արտաքին հղումներ
* Western Cape Tourist Attractions, The Cape Point

Կատեգորիա:Ատլանտյան օվկիանոսի հրվանդաններ
Կատեգորիա:Հարավաֆրիկյան Հանրապետության հրվանդաններ
Կատեգորիա:Քեյփթաունի աշխարհագրություն
Կատեգորիա:Քեյփթաունի տեսարժան վայրեր
Ուոլթ Դիսնեյի «Օսկար» մրցանակների և անվանակարգերի ցանկ

280px|մինի|աջից|Ուոլտ Դիսնեյը Յոթ թզուկների արձանիկների հետ

Իր կարիերայի ընթացքում ամերիկացի նկարիչ-մուլտիպլիկատոր, կինոռեժիսոր, «The Walt Disney Company» մեդիաընկերության հիմնադիր Ուոլթ Դիսնեյը (1901-1966) ստացել է ընդհանուր առմամբ քսանվեց «Օսկար» մրցանակ, որոնցից 22 մրցութային պարգև՝ 59 անվանակարգերից և Իրվինգ Թալբերգի անվան հատուկ մրցանակ։ Ցայսօր Դիսնեյը պահպանում է իր ռեկորդը՝ որպես ամենապարգևատրված և առաջադրված մարդը «Օսկարի» պատմության մեջ։

Դիսնեյն իր առաջին մրցութային «Օսկարը» («Օսկար լավագույն անիմացիոն կարճամետրաժ ֆիլմի համար»  «Ծաղիկներ և ծառեր» մուլտֆիլմի համար) և «Օսկար կինեմատոգրաֆիայում ունեցած ավանդի համար» (Միկի Մաուս մուլտհերոսի ստեղծման համար) մրցանակը ստացել է 1932 թվականին տեղի ունեցած Օսկարի 5-րդ մրցանակաբաշխության ժամանակ։ Հետագա վեց մրցանակաբաշխության ժամանակ (Օսկարի 6-րդ մրցանակաբաշխությունից մինչև Օսկարի 12-րդ մրցանակաբաշխություն) Դիսնեյը հաղթել է «Օսկար լավագույն անիմացիոն կարճամետրաժ ֆիլմի համար» անվանակարգում ներքոհիշյալ մուլտֆիլմներով՝ «Երեք խոզուկներ», «Կրիան և նապաստակը», «Երեք անտուն փիսիկ», «Հին ջրաղացը», «Անճոռնի ճուտիկը»։

Հետագայում Դիսնեյը ստացավ ևս երեք մրցանակ Կինոարվեստի և գիտության ակադեմիայի կողմից, մեկը 1939 թվականին և երկուսը 1942 թվականին։ Օսկարի 26-րդ մրցանակաբաշխության ժամանակ (1954) Դիսնեյը հաղթել է բոլոր այն անվանակարգերում, որոնց առաջադրվել էր՝ «Լավագույն կարճամետրաժ ֆիլմ (մուլտիպլիկացիա)», «Լավագույն խաղարկային կարճամետրաժ ֆիլմ», «Լավագույն վավերագրական լիամետրաժ ֆիլմ» և «Լավագույն վավերագրական կարճամետրաժ ֆիլմ»։ Իր վերջին մրցանակը Կինոարվեստի և գիտության ակադեմիայի կողմից Դիսնեյը ստացել է հետմահու, 1969 թվականին «Վինի Թուխը և հոգածության օրը» մուլտֆիլմի համար։

## Մրցութային «Օսկար»
մինի|աջից|233px|Ուոլթ Դիսնեյի թանգարանի ցուցանմուշներից, Սան Ֆրանցիսկո: Ցուցադրված են պարգևներն ու մրցանակները

## «Օսկարի» հատուկ պարգևներ

## Ծանոթագրություններ

## Արտաքին հղումներ
* 
* 
* 

Կատեգորիա:Ուոլթ Դիսնեյ
Կատեգորիա:Օսկարակիր մուլտֆիլմեր
Սեն Նեկտեր (պանիր)

**Սեն Նեկտեր** (, *St. Nectaire*), կիսափափուկ պանիր, որը ստանում են կովի կաթից։ Այն արտադրվում է Մոն Դոր () լեռնային տարածաշրջանում՝ Կանտալ և Պյուի դը Դոմ դեպարտամենտների տարածքում։

## Պատմություն
Սեն Նեկտերն ունի բավականին հարուստ պատմություն՝ Օվերնի բոլոր պանրատեսակներ մեջ։ Իր որակով պանիրը հռչակված է եղել դեռևս 17-րդ դարում, երբ մարշալ դը Լաֆերտը այն համտեսել է Լյուդովիկոս 14-րդի արքունիքում։

1955 թվականին Saint-Nectaire ստացավ AOC հավաստագիր, իսկ 1979 թվականի մայիսի 2-ին այս որոշումը հաստատվել է կառավարության դեկրետով։

## Պատրաստում
thumb|left|180px|Սեն Նեկտերը մինչև հասունացումը
Սեն Նեկտեր պանիր ստանալու համար անհրաժեշտ է սալերսյան ցեղատեսակի կովի կաթ։ Մինչև 32° տաքացված կաթում ավելացվում է թթվան՝ լիոֆիլիզացված մեզոֆիլ մշակաբույսերի հիմքով, այնուհետև, դրանից հետո կաթը կտրող մակարդ (խմորիչ)։ Հենց կաթը թանձրանում է՝ պանրի զանգվածը տեղադրում են կաղապարի մեջ և թեթևակի սեղմում։ Հետո պանիրը հանում են կաղապարից, աղ անում, փաթաթում գործվածքով և նորից մամլում։ Դրանից հետո պանիրը չորացնում են երեք օր և դնում են հասունանալու հատուկ պատրաստված աշորայի հարդի վրա։ Սեն Նեկտերի հասունացման շրջանը տևում է 5-8 շաբաթ՝ 10-12&nbsp;°C  աստիճանի և 90-95% խոնավության պայմաններում։ Շաբաթը մեկ անգամ պանրի գլուխները շրջում են։ Մեկ գլուխ պանիր արտադրելու համար անհրաժեշտ է 13-14 լիտր կաթ։

## Նկարագրություն
thumb|200px|Պտի Սեն Նեկտեր
Պանրի գլուխն ունի հարթ գլանաձև տեսք, որի տրամագիծը 21 սմ է, բարձրությունը՝ 5 սմ, իսկ զանգվածը մոտավորապես 1,7 կգ։ Արտադրում են նաև ավելի փոքր քաշով պանիր, որն անվանում են Պտի Սեն Նեկտեր։ Այն ունի 600 գրամ զանգված։ Սեն Նեկտերն ունի կարծրացած կեղև, վարսակի և հարդի բույր, դեղին գույն և նուրբ առաձգական միջուկ, որն աչքի է ընկնում անտառային ընկույզի, սնկի, աղի և համեմունքների բույրով։ Պանիրը  պատրաստվում է պաստերիզացված կաթից և աչքի է ընկնում առավել պակաս համային փնջով։ Պանրի յուղայնությունը՝ 45 %։

Պանրի հետ հրամցնում են Բորդոյի *St. Estèphe*, *Pouilly*, ինչպես նաև *Coteaux d’Auvergne* և *Cotes Roannaises* կարմի գինիներ*։*

## Ծանոթագրություններ

## Արտաքին հղում
* Сен-Нектер на Гастроном.ру
* Fromage AOC d’Auvergne : saint-nectaire (site de l’association des fromages d’Auvergne) 

Կատեգորիա:Կովի կաթից պանիրներ
Կատեգորիա:Ֆրանսիական պանիրներ